text: Sygehusinventar for tusinder skal skrottes: Det er noget svineri
  18 januar 2018 kl. 17.49
  Inden 1. februar skal det nu lukkede Give Sygehus været tømt for møbler - nogle af dem bliver nu smidt til skrot. Det forarger borgerne i Give.
  Stole, lamper, natborde og en masse andre møbler bliver i disse dage smidt i blå containere og kørt på lossepladsen. Det er det gamle Give Sygehus, der som led i en spareplan er blevet lukket, der er ved at blive tømt for møbler.
  - Jeg vil simpelthen kalde det dybt forargeligt. Svineri, for at sige det på rent dansk, siger Else Brink, pensionist.
  Else Brink har tidligere arbejdet som hjemmehjælper i kommunen, og hun forestiller sig, at mange ældre borgere kunne have stor glæde af møblerne. 
  En del af møblerne bliver genanvendt andre steder i kommunen, men på Give Sygehus har man også vurderet, at nogle møblerne var for slidte til at blive sendt videre.
  Else Brink håber dog stadig på, at møblerne kan komme til at gøre nytte et andet sted.
  - Jeg håber, at nogen bliver opmærksomme på, hvordan regionen smider med vores penge, for jeg synes faktisk ikke, at det er okay.
  
  